Aalborg Stiftstidende, 1839-05-14
Fædrelandet. Kjøbenhavn, den 11te Mai. J Bladet Fædrelandet har Hr. Professor David leveret nogle Bidrag til Historien om det hos os herskende Fabius Cunctators System, eller om den Langsomhed, hvormed Forretningerne ofte skride frem, undertiden endog uden nogensinde at blive tilendebragte. Vi skulle her i al Korthed anføre Exempler herpaa, hvilke af Prof. David omtales omstændeligere. Jkke til at brolægge Kongens Nytorv, men til at deliberere om, hvorledes det bør brolægges, har man brugt 5, siger og skriver fem Aar. J Aaret 1800 nedsattes en Commission for at raade Bod paa Manglerne ved vore Communallove; i 1814 bemyndigedes Cancelliet til at foranstalte en Revision af Lovene og Tyveri og uberettiget Handel, i 1815 nedsattes en Commission til at bedømme et Udkast til en Anordning om Straffen for Tyveri og andre Krænkelser, af Eiendomsretten; 1817 og 1820 blev det paalagt Cancelliet, at fremskynde Tilendebringelsen af denne Commissions Forhandlinger. Alt dette er blevet uden Resultat. J Aaret 1791 anmodede Cancelliet Confessionarius og Biskopperne om at indsende Betænkninger og Lithurgiens Forbedring fra dem selv samt kyndige Provster og Præster. J Aaret 1834 stod man omtrent paa samme Punct, da Opfordringen til at afgive Betænkninger blev gjentagen; men i 1837 gjorde man et Fremskridt, da det blev paalagt Sjællands Biskop, at udarbeide et Forslag til Forandring i Ritualet og Alterbogen. Dette Forslag skal, førend det forelægges Kongen, først overgives til en Commissions Prøvelse, og disse Forhandlinger ville altsaa neppe blive tilendebragte førend et halvt Seculum efter deres Begyndelse. – Jnden man kunde komme til et Resultat, om det kunde bevilges, at en Gade ved Fruekirke under Gudstjenesten turde afspærres eller ikke, hengik der 22 Maaneder. – To Commissioner, som bleve nedsatte 1833, den ene for at afgive Betænkning om et Forslag til Forandring i den juridiske Exammen, den anden for at gjøre Forslag til Jndførelsen af en cameralistisk Exammen, have ikke bragt det til noget Resultat. Det Samme har været Tilfældet med den Commission, som 1829. nedsattes for at overveie, hvilke Forandringer Medicinaltaxten passende kunde være at underkaste, og som i 1831 fik en Extensionsordre til at omarbeide den autoriserede pharmacopæa danica. – 1814 erkjendtes Gjælden under Kjøbenhavns Fattigvæsen at være meget betydelig og dets Finants ser at være i Uorden, hvilket foranledigede, at der i 1828, nedsattes en Commission for snarest muligt at tilendebringe en Undersøgelse af hele Fattigvæsenets bekonomiske Status og fremsætte Forslag til Besparelse. Først i Aaret 1837 var Sagen skreden saa vidt frem, at Publicum kunde erfare Noget om den. Dog var det endnu ikke fuldkommen bragt paa det Rene, hvor stor Fattigvæsenets Gjæld var, de indviklede Gjældsforhold først nogenlunde bragte til Afgjørelse; og 1836 blev det derfor paalagt Fattigvæsenets Direction, at tilveiebringe en aldeles sikker og definitiv Opgjørelse, som man nu altsaa kan imødesee. Denne Langsomhed bliver især paafaldende, naar den sammenlignes med det, som er skeet i England, hvor der i 1834 nedsattes en Commission, der i 1 1/2 Aar fuldendte det Hverv, at ordne hele Rigets Fattigvæsen, efter at have indhentet Beretning om Fattigvæsenets Tilstand i enhver enkelt af Landets 14,482 Communer.